критични точки (НАССР); последният правилник е публикуван във Федерален регистър No 61, 38806—38989 и с него се внасят изменения в множество разпоредби на части 304, 310, 320, 327, 381, 416 и 417 от КФЗ.Приложими са разпоредбите относно SSOPs и тестирането на E-coli.САЩ и ЕО следва да обсъдят поетапно приложимите принципи от горния правилник в достатъчно ранен срок преди датата на прилагане, за да определят дали са необходими допълнителни специални условия.БЕЛЕЖКА 2Хоризонтални въпроси, прясно месо, месни продукти, месо от дивеч, птиче месо, мляно месо, месни заготовки, яйчни продуктиа) Опаковъчен материалОпаковъчният материал се държи в отделни помещения, използвани изключително за тази цел, чисти от прах или вредители.Опаковъчният материал не бива да се съхранява на пода.Запечатаните с восък сглобени кутии не бива да се поставят една в друга, освен ако нямат обшивка.Сглобените кутии с обшивки не бива да се вмъкват една в друга.Кутиите не се манипулират от персонал, който работи с открити продукти.Кутиите се сглобяват при спазване на санитарни мерки, в самостоятелно помещение или, ако това става на пода в помещението, в което се режат продуктите — задължително на повече от 3 метра разстояние от открития продукт.б) Изисквания по отношение на работните помещения — боядисани в светъл цвят стени и заоблени ъгли между стените и подаСтените трябва да бъдат гладки, здрави, непромокаеми и боядисани в цвят, при който се виждат замърсяванията и отклоненията от санитарните условия.Повърхностите на стените трябва да могат да се измиват.Стените и ъглите между стените и пода следва да бъдат изградени и поддържани по такъв начин, който гарантира поддържането на стените чисти и незаразени. Предприятията, в помещенията на които няма заоблени ъгли, които да осигуряват плавен преход между стените и пода за улесняване на почистването, трябва да осигурят еквивалентни алтернативни средства, като запечатване на пукнатините между стените и подовете с оглед на поддържането на задоволителни санитарни условия.в) Издаване на медицинско свидетелство от лекарПреди да бъдат наети на работа, новите служители следва да бъдат прегледани от лекар или от друго лице с медицинска квалификация, обучено в достатъчна степен да разпознава преносимите болести и работещо под надзора на лекар.Предприятията трябва да разполагат с подходяща програма за постоянно наблюдение и контрол над здравето на служителите.Прегледите преди наемането на работа и текущото наблюдение и контрол над здравето им се извършват от лекар или от лице с подходящо медицинско образование (например помощник-физиолог или правоспособна медицинска сестра).Всички случаи на предполагаемо заболяване следва да бъдат отнесени към лекар за диагностициране.Предприятията трябва да съставят протоколи за медицинските изследвания и да предоставят тези протоколи за проверка при поискване от ревизорите.г) Дървени палети в участъци с открити продуктиУпотребата на дървени палети в участъци, в които има открит продукт, следва поетапно да бъде преустановена. Междувременно:- не трябва да се използват дървени палети в разстояние от 3 метра от открит продукт,- палетите трябва да бъдат чисти, със здрава стуктура и покрити със санитарен найлонов лист.Предприятия, които вече използват пластмасови палети, да продължат да ги използват.Когато дървените палети се поставят в охладителни камери или фризери, всички налични продукти се опаковат по хигиеничен начин, за да бъде избегнат прекият допир на продукта с дървото.д)